**Školský poriadok**

**Základná škola, Kulíškova 8, Bratislava**

**Kulíškova 8, Bratislava, 82108**

|  |  |
| --- | --- |
| NÁZOV: | Základná škola, Kulíškova 8, Bratislava |
| SÍDLO: | Kulíškova 8, Bratislava, 82108 |
| IČO: | 31780792 |
| DIČ: | 2020974329 |
| ŠTATUTÁRNY ORGÁN: | Mgr. Sylvia Lešková |
| EMAIL: | sylvia.leskova@zskuliskova.sk |
| TELEFÓN: | +421911972775 |
| PRÁVNA FORMA: | Rozpočtová organizácia |
| ZRIAĎOVATEĽ: | Mestská časť Bratislava - Ružinov |
| SÍDLO: | Mierová 21, 82705, Bratislava - mestská časť Ružinov |
| IČO: | 00603155 |

|  |  |
| --- | --- |
|  |  |
| PREROKOVANÉ NA PRACOVNEJ PORADE PEDAGOGICKÝCH ZAMESTNANCOV DŇA: |  |
| PREROKOVANÉ NA PRACOVNEJ PORADE OSTATNÝCH ZAMESTNANCOV DŇA: |  |
| NADOBÚDA ÚČINNOSŤ DŇA: |  |
| NAHRÁDZA ŠKOLSKÝ PORIADOK ZO DŇA: | 12.9.2022 |
| SCHVÁLIL: | Mgr. Sylvia Lešková |
| ČÍSLO SMERNICE: |  |

Obsah

[PREAMBULA 3](#_Toc177049956)

[Článok I VŠEOBECNÉ USTANOVENIA 4](#_Toc177049957)

[Článok II PRÁVA A POVINNOSTI ŽIAKOV 5](#_Toc177049958)

[Článok III PRÁVA A POVINNOSTI ZÁKONNÝCH ZÁSTUPCOV 10](#_Toc177049959)

[Článok IV ORGANIZÁCIA A DOCHÁDZKA ŽIAKOV DO ŠKOLY 12](#_Toc177049960)

[Článok V ORGANIZÁCIA VYUČOVANIA 13](#_Toc177049961)

[Článok VI SAMOSPRÁVA TRIEDY A POVINNOSTI TÝŽDENNÍKOV 15](#_Toc177049962)

[Článok VII SPRÁVANIE SA ŽIAKOV NA VYUČOVANÍ A CEZ PRESTÁVKY 17](#_Toc177049963)

[Článok VIII STRAVOVANIE V ŠKOLSKEJ JEDÁLNI 18](#_Toc177049964)

[Článok IX HODNOTENIE A KLASIFIKÁCIA PROSPECHU ŽIAKOV A SPRÁVANIA SA ŽIAKOV 19](#_Toc177049965)

[Článok X OPATRENIA VO VÝCHOVE 21](#_Toc177049966)

[Článok XI POCHVALY A INÉ OCENENIA 26](#_Toc177049967)

[Článok XII ZAISTENIE BEZPEČNOSTI A OCHRANY ZDRAVIA ŽIAKOV 27](#_Toc177049968)

[Článok XIII PEDAGOGICKÝ DOZOR 29](#_Toc177049969)

[Článok XIV OCHRANA ŽIAKOV PRED SOCIÁLNO-PATOLOGICKÝMI JAVMI, DISKRIMINÁCIOU A NÁSILÍM 30](#_Toc177049970)

[Článok XV PODROBNOSTI O PODMIENKACH NAKLADANIA S MAJETKOM, KTORÝ ŠKOLA ALEBO ŠKOLSKÉ ZARIADENIE SPRAVUJE 31](#_Toc177049971)

[Článok XVI ČIP 32](#_Toc177049972)

[Článok XVII PRIJÍMANIE NÁVŠTEV 33](#_Toc177049973)

[ČLÁNOK XVIII PODÁVANIE SŤAŽNOSTÍ 33](#_Toc177049974)

[Článok XIX PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI ZAMESTNANCAMI A ĎALŠÍMI ZAMESTNANCAMI ŠKOLY 34](#_Toc177049975)

[Článok XX ENVIROMENTÁLNA ZODPOVEDNOSŤ A UDRŽATEĽNOSŤ ŠKOLY 35](#_Toc177049976)

[ZÁVEREČNÉ USTANOVENIA 36](#_Toc177049977)

#

# PREAMBULA

V súlade s poslaním a hodnotami Základnej školy, Kulíškova 8, Bratislava (ďalej len „škola“), ktorá zahŕňa základnú školu, prijímame tento školský poriadok (ďalej len „Školský poriadok“). Našou prioritou je vytvoriť inkluzívne, bezpečné a podnetné prostredie, ktoré rešpektuje jedinečnosť každého žiaka a podporuje jeho maximálny rozvoj.

Vychádzame z princípov rovnosti, rešpektu a spolupráce. Veríme, že každý žiak má právo na kvalitné vzdelanie prispôsobené jeho individuálnym potrebám a schopnostiam. Snažíme sa poskytovať vzdelávacie príležitosti, ktoré podporujú nielen akademický, ale aj sociálny a emocionálny rozvoj našich žiakov.

Tento školský poriadok je navrhnutý tak, aby jasne stanovil práva a povinnosti všetkých členov našej školskej komunity – žiakov, zákonných zástupcov, pedagogických a nepedagogických zamestnancov, ktorí sú povinní tento školský poriadok dodržiavať. Cieľom je vytvoriť harmonické prostredie, kde každý člen komunity cíti podporu, rešpekt a zodpovednosť.

Na 2. stupni je dlhoročnou tradíciou zriaďovanie športových tried zameraných na atletiku a pohybové kolektívne aktivity. Žiaci so špecifickými vývinovými poruchami učenia sú integrovaní v triedach 1. aj 2. stupňa.

Naša škola sa zaväzuje k:

Inklúzii a diverzite: Vítame a podporujeme rozmanitosť, uznávame jedinečnosť každého žiaka a zabezpečujeme, aby všetci mali rovnaké príležitosti na úspech.

Bezpečnosti a ochrane zdravia: Dbáme na vytváranie bezpečného prostredia, kde sa každý žiak môže cítiť chránený a podporovaný.

Individuálnemu prístupu: Prispôsobujeme vzdelávacie postupy a metódy individuálnym potrebám našich žiakov, aby sme maximalizovali ich potenciál.

Spolupráci a partnerstve: Posilňujeme spoluprácu medzi školou, zákonnými zástupcami a komunitou, pretože veríme, že spoločným úsilím dosiahneme najlepšie výsledky pre našich žiakov.

Právu na vzdelanie: Zabezpečujeme kvalitné a prístupné vzdelanie pre všetkých žiakov bez ohľadu na ich špeciálne výchovno-vzdelávacie potreby.

Tento školský poriadok je výsledkom spoločného úsilia našej školskej komunity, vydaný riaditeľkou školy na základe § 153 zákona č. 245/2008 Zb. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov po prerokovaní v rade školy a v pedagogickej rade školy dňa 14.9.2024 a platnosť nadobudol dňa 15.9.2024.

Školský poriadok predstavuje náš záväzok k vytváraniu pozitívneho a podporujúceho prostredia pre všetkých žiakov. Veríme, že dodržiavanie tohto poriadku prispeje k harmonickému a efektívnemu fungovaniu našej školy, kde každý žiak má možnosť rozvíjať svoje schopnosti a dosiahnuť svoj plný potenciál.

Žiak a jeho zákonný zástupca sú so školským poriadkom oboznámení na začiatku školského roka preukázateľným spôsobom – na prvej triednickej hodine a triednom aktíve. Neprítomnosť zákonného zástupcu na triednom aktíve ho nezbavuje povinnosti spolupracovať so školou pri výchove a vzdelávaní žiaka.

# Článok IVŠEOBECNÉ USTANOVENIA

1. Školský poriadok predstavuje súhrn záväzných noriem, zásad a pravidiel zabezpečujúcich spolužitie kolektívu žiakov, ich zákonných zástupcov, pedagogických i ostatných zamestnancov školy.
2. Škola je zodpovedná za realizáciu práva na vzdelanie tým, že organizuje vnútorný chod školy, výchovu a vzdelávanie žiakov a vytvára podmienky pre fungujúce, otvorené, vzájomne prospešné a podporujúce medziľudské vzťahy. Škola je miestom efektívneho využitia času výchovy a vzdelávania.
3. Školský poriadok je vypracovaný na základe medzinárodných dohovorov a zmlúv, ku ktorým sa prihlásila Slovenská republika, ako sú Deklarácia práv dieťaťa a Listina základných práv a slobôd, tiež ďalšie legislatívne a všeobecne záväzné právne normy, ktoré sa týkajú výchovy a vzdelávania detí a žiakov.

# Článok IIPRÁVA A POVINNOSTI ŽIAKOV

1. Škola má záujem pripraviť svojich žiakov pre život tak, aby sa vedeli v ňom správne orientovať, poznali hodnoty, našli si primerané uplatnenie, boli šťastní. K tomu je potrebné, aby si žiaci:
	1. osvojili a zachovávali základné pravidlá a časový harmonogram a program školy, rešpektovali jej zameranie a svojimi vzájomnými vzťahmi prispeli k dobrej atmosfére,
	2. osvojili zásady mravného správania, vedomosti a praktické zručnosti na veku primeranej úrovni.
2. **Žiak Základnej školy, Kulíškova 8, Bratislava má nasledujúce práva:**
	1. na vzdelanie,
	2. na rovnoprávny prístup ku vzdelávaniu,
	3. na výchovu a vzdelávanie v bezpečnom a zdravom prostredí,
	4. na výchovu a vzdelávanie v materinskom jazyku,
	5. na slobodnú voľbu voliteľných a nepovinných predmetov v súlade so svojimi možnosťami a záujmami v rozsahu ustanovenom príslušným školským vzdelávacím programom,
	6. vzdelávanie zamerané na mnohostranné poskytovanie vecných informácií,
	7. žiak má právo na jemu zrozumiteľný výklad učiva,
	8. žiak má právo k danému učivu položiť otázku a dostať na ňu odpoveď,
	9. na individuálny prístup rešpektujúc jeho schopnosti a možnosti, nadanie a zdravotný stav v rozsahu ustanovenom školským zákonom,
	10. na bezplatné zapožičiavanie učebníc a učebných textov na povinné vyučovacie predmety s výnimkou pracovných zošitov z cudzích jazykov,
	11. na úctu k jeho vierovyznaniu, svetonázoru, národnostnej a etnickej príslušnosti,
	12. na poskytovanie poradenstva a služieb spojených s výchovou a vzdelávaním,
	13. na výchovu a vzdelávanie v bezpečnom a hygienicky vyhovujúcom prostredí,
	14. na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
	15. na úctu k svojej osobe a na zabezpečenie ochrany proti fyzickému, psychickému a sexuálnemu násiliu,
	16. na komunikáciu s pedagogickými aj nepedagogickými zamestnancami školy v duchu zásad humanity a tolerancie,
	17. na informácie týkajúce sa jeho osoby a jeho výchovno-vzdelávacích výsledkov,
	18. na zdôvodnenie klasifikácie a analýzu chýb v písomných a grafických prácach,
	19. ak žiak alebo zákonný zástupca žiaka má pochybnosti o správnosti klasifikácie na konci prvého a druhého polroka, môže do troch pracovných dní odo dňa vydania vysvedčenia požiadať riaditeľa školy o vykonanie komisionálnej skúšky - preskúšať žiaka nemožno, ak bol v klasifikačnom období z tohto vyučovacieho predmetu hodnotený na základe komisionálnej skúšky,
	20. predložiť svoje požiadavky a návrhy na zlepšenie práce vo svojej triede, svojmu triednemu učiteľovi, prípadne riaditeľovi školy,
	21. na vypočutie v konaniach, ktoré sa týkajú jeho osoby,
	22. na omyl, zmenu názoru a právo na vývin,
	23. byť zvolený do rady školy a pôsobiť v nej,
	24. prostredníctvom zvoleného zástupcu žiakov spolupodieľať sa na činnosti rady školy (predkladať pripomienky, návrhy, podnety, opatrenia,...) a školského parlamentu,
	25. zapojiť sa podľa vlastného záujmu do niektorej z foriem záujmovej činnosti (športové súťaže, účasť v literárnych súťažiach, a iné.),
	26. žiak má právo, aby disciplinárne opatrenia, ktoré sa voči nemu vykonávajú, boli zlučiteľné s ľudskou dôstojnosťou dieťaťa,
	27. žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,
	28. podľa osobitných právnych predpisov má žiak v škole právo na ochranu súkromia a osobných údajov pred ich neoprávneným šírením alebo zneužívaním, s výnimkou poskytnutia informácií súvisiacich s ohrozovaním mravnej výchovy mládeže, týraním alebo iným nezákonným konaním páchaným žiakom alebo páchaným na žiakovi,
	29. žiak má právo podľa svojich potrieb využívať pomoc triedneho učiteľa, výchovného poradcu, koordinátora drogovej prevencie,
	30. rozvoj a slobodu,
	31. právo na bezplatné vzdelanie a hru,
	32. právo na slobodu prejavu,
	33. právo organizovať a zúčastňovať sa mimoškolskej činnosti a záujmových aktivít.
3. **Žiak Základnej školy, Kulíškova 8, Bratislava** **má nasledujúce povinnosti**:
	1. prevziať si na začiatku školského roka pridelený čip, ktorý povinne každý deň nosí do školy. Pri strate čipu je povinný si za 1€ kúpiť nový.
	2. prevziať si kľúčik od skrinky a zaplatiť 5€ zálohu za kľúčik. Pri strate, odcudzení je povinný zaplatiť opäť 5€. Kľúčik povinne každý deň nosiť do školy,
	3. uhradiť 20 € ak je zaradený do športovej triedy,
	4. osvojiť si vedomosti a zručnosti poskytnuté základnou školou,
	5. osvojiť si zásady vlastenectva, humanity, demokracie, správať sa podľa nich byť disciplinovaný,
	6. plniť zákonom stanovenú povinnú školskú dochádzku, zúčastňovať sa vyučovania podľa platného rozvrhu , zúčastňovať sa podujatí organizovaných školou v rámci uskutočňovania školského vzdelávacieho programu,
	7. dodržiavať školský poriadok a ďalšie vnútorné predpisy školy,
	8. ctiť si ľudskú dôstojnosť svojich spolužiakov a zamestnancov školy,
	9. plniť pokyny pedagogických, odborných a prevádzkových pracovníkov, ktoré sú v súlade so všeobecne záväznými právnymi predpismi školy a dobrými mravmi, byť disciplinovaný,
	10. chrániť svoje zdravie, zdravie spolužiakov,
	11. dbať o čistotu a poriadok, udržiavať poriadok v triede, priestoroch školy,
	12. hospodárne zaobchádzať s učebnicami, učebnými pomôckami,
	13. straty a nálezy ohlásiť triednemu učiteľovi alebo tajomníčke školy,
	14. upravovať sa do školy tak, aby vonkajší vzhľad (make-up, farbenie vlasov, účes, ozdoby) nebol zbytočne vyzývavý a výstredný, ale naopak veku primeraný a vkusný.
	15. neobmedzovať svojím konaním práva ostatných osôb zúčastňujúcich sa výchovy a vzdelávania,
	16. nosiť na vyučovanie pomôcky podľa pokynov vyučujúcich,
	17. chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
	18. pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak,
	19. každú zmenu zdravotného stavu, osobných údajov a iných dôležitých informácií ihneď nahlásiť triednemu učiteľovi,
	20. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
	21. chodiť do školy vhodne a čisto oblečený a upravený, prezúva sa do zdravotne vyhovujúcich prezuviek a má k dispozícii hygienické vrecúško,
	22. počas prestávok sa riadiť pokynmi službukonajúcich učiteľov,
	23. byť účastný spolu s učiteľmi a ostatnými zamestnancami na tvorbe a ochrane životného prostredia školy a jej areálu,
	24. v prípade neprítomnosti na vyučovaní v škole zo zdravotných dôvodov predložiť potvrdenie o dôvode neprítomnosti na vyučovaní zo strany zákonného zástupcu alebo príslušného lekára,
	25. v prípade úrazu, ohrozenia alebo zaznamenania konania ohrozujúceho iných žiakov ihneď informovať vyučujúceho, pedagogický dozor, prípadne najbližšiu dospelú osobu,
	26. zúčastniť sa externého testovania žiakov (týka sa to žiakov príslušného ročníka, v ktorom sa testovanie uskutočňuje, vrátane žiakov so špeciálnymi výchovno-vzdelávacími potrebami,
	27. okrem žiakov vzdelávaných podľa vzdelávacích programov pre žiakov s mentálnym postihnutím); žiakom so špeciálnymi výchovno-vzdelávacími potrebami sa primerane upravia podmienky na vykonanie externého testovania,
	28. v zmysle zásad BOZP je žiak je povinný ohlásiť učiteľovi požívanie omamných látok a energetických nápojov u spolužiakov.
4. **Žiakom je zakázané:**
	1. fajčiť tabakové výrobky, vodnú fajku, elektronické cigarety, prechovávať alebo užívať drogy, alkoholické nápoje, žuvací tabak, nikotínové žuvačky a iné zdraviu škodlivé návykové látky v priestoroch školy a pri činnostiach organizovaných školou, obstarávať si veci nedovoleným spôsobom v areáli školy i mimo nej,
	2. nosiť, prechovávať, užívať a šíriť legálne i nelegálne drogy a iné omamné látky,
	3. používať žuvačky počas vyučovacieho procesu
	4. manipulovať s otvoreným ohňom v budove školy a v jej areáli,
	5. vytvárať a zverejňovať audio, videozáznamy a fotografie spolužiakov a zamestnancov školy bez ich súhlasu,
	6. hrať akékoľvek hazardné hry o peniaze,
	7. vulgárne sa vyjadrovať,
	8. správať sa arogantne a neúctivo k iným osobám, znevažovať ľudskú dôstojnosť slovne či fyzicky, urážať národnostné alebo náboženské cítenie, byť agresívny, zúčastňovať sa na šikanovaní, šírení neznášanlivosti, prejavov rasizmu a xenofóbie,
	9. vyrušovať na vyučovaní, zaoberať sa činnosťami, ktoré nesúvisia s predmetom vyučovania,
	10. našepkávať, odpisovať, používať nedovolené pomôcky, odovzdávať ako svoju prácu zadania vypracované inou osobou,
	11. sedieť na okenných parapetách, radiátoroch a zemi, vykláňať sa z okien, naháňať sa po chodbách, schodoch,
	12. nosiť zbrane, nožíky, pyrotechnické pomôcky a veci, ktoré by narušili ochranu budovy a bezpečnosť žiakov a pracovníkov školy,
	13. opustiť budovu školy počas vyučovania bez súhlasu triedneho učiteľa,
	14. prijímať návštevy do objektu školy,
	15. manipulovať a zasahovať do elektrických, vodovodných a iných zariadení,
	16. manipulovať s technickými zariadeniami slúžiacimi na ochranu budovy a majetku školy a monitorovanie osôb,
	17. písať po stenách školy, po priestoroch školy,
	18. klamať, podvádzať a zavádzať učiteľov ako aj ostatných pracovníkov a žiakov školy,
	19. v škole je zakázané šikanovanie v akejkoľvek podobe (v nepriamej podobe – vydieranie, prehliadanie, ignorovanie a iné, aj v priamej podobe — fyzická agresia, verbálna agresia, psychické manipulovanie a týranie, kyberšikanovanie a iná agresia) - tento bod je podrobne rozpracovaný v smernici o šikanovaní,
	20. používať mobilný telefón a iné produkty zaradené do kategórie informačno-komunikačných technológií prinesených so sebou na vyučovanie, v tomto čase musia byť vypnuté a odovzdané TU pred prvou vyučovacou hodinou. V prípade nutnosti povolí jeho použitie vyučujúci. Zákaz používať mobilný telefón platí aj v rámci ŠKD. Pri porušení týchto pravidiel je učiteľ oprávnený vypnuté zariadenie odňať a vrátiť žiakovi alebo jeho zákonnému zástupcovi až na konci žiakovho vyučovania. V mimoriadnych prípadoch (pri opakovanom porušení tohto bodu) je možné vypnutý mobilný telefón odňať žiakom na začiatku vyučovania a vrátiť ho po jeho skončení, osobitne je zákaz používania mobilného telefónu ošetrený dodatkom č. 1.
	21. používať SMART hodinky bez vedomia vyučujúceho, v prípade použitia – len s vypnutým mobilným zariadením.
	22. pohybovať sa po chodbách školy na kolieskových korčuliach, kolobežkách, skateboardoch a bicykloch,
	23. nosiť do školy cenné veci a hotovosť prevyšujúcu sumu 5 eur. V prípade porušenia tohto bodu nenesie škola za stratu a zničenie žiadnu zodpovednosť,
	24. nosiť do školy ozdoby, ktoré môžu spôsobiť žiakovi alebo inej osobe úraz - piercing, v ktorejkoľvek časti tela, ostré ozdoby - spony na opaskoch, prívesky, náramky, náušnice a i. .
5. Porušenie zákazu bude riešené ako hrubé porušenie disciplíny a školského poriadku. Správanie žiaka bude klasifikované zníženou známkou zo správania. Hrubé porušenie školského poriadku je riaditeľ povinný riešiť so zákonnými zástupcami dieťaťa.

# Článok IIIPRÁVA A POVINNOSTI ZÁKONNÝCH ZÁSTUPCOV

1. Zákonný zástupca žiaka má právo:
	1. žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
	2. oboznámiť sa s výchovno-vzdelávacím programom školy alebo školského zariadenia a školským poriadkom,
	3. komunikovať so zamestnancami školy,
	4. predkladať návrhy na zlepšenie fungovania školy,
	5. sledovať výchovno-vzdelávacie výsledky svojho maloletého dieťaťa na webovej stránke školy prostredníctvom prístupového kódu do internetovej žiackej knižky,
	6. byť informovaný o výchovno-vzdelávacích výsledkoch svojho dieťaťa,
	7. na osobnú návštevu vyučujúceho dohodnutú minimálne deň vopred, pričom učiteľ nie je povinný prijať zákonného zástupcu žiaka v čase vyučovania, ak zákonný zástupca navštívi vyučujúceho počas prestávky, musí rozhovor časovo obmedziť tak, aby vyučujúci mohol včas začať ďalšiu vyučovaciu hodinu,
	8. na účasť na zasadnutiach Rodičovskej rady, na triednych aktívoch, na konzultáciách o prospechu, správaní a dochádzke žiakov, ktoré sa uskutočňujú osobne, v priestoroch školy po včasnom oznámení termínu elektronickými prostriedkami,
	9. na poskytnutie poradenských služieb vo výchove a vzdelávaní svojho dieťaťa,
	10. zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,
	11. vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
	12. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
	13. vybrať pre svoje dieťa školu alebo školské zariadenie, ktoré poskytuje výchovu a vzdelávanie, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti.
2. **Zákonný zástupca žiaka má povinnosť:**
	1. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
	2. dodržiavať podmienky výchovno-vzdelávacieho procesu svojho dieťaťa určené školským poriadkom,
	3. dbať na sociálne a kultúrne zázemie dieťaťa a rešpektovať jeho špeciálne výchovnovzdelávacie potreby,
	4. informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
	5. nahradiť škodu, ktorú žiak úmyselne alebo z nedbanlivosti zavinil,
	6. uhrádzať povinné poplatky,
	7. dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa školského zákona,
	8. oznámiť bez zbytočného odkladu príčinu neprítomnosti žiaka, ak sa nemôže zúčastniť na vyučovaní v škole alebo v školskom zariadení (za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach),
	9. ospravedlniť neprítomnosť žiaka - ak neprítomnosť žiaka z dôvodu ochorenia trvá najviac 5 po sebe nasledujúcich vyučovacích dní a súhrnne počas mesiaca najviac 10 vyučovacích dní, neprítomnosť sa ospravedlňuje bez predloženia potvrdenia od lekára. Ak neprítomnosť žiaka z dôvodu ochorenia trvá viac ako 5 po sebe nasledujúcich vyučovacích dní alebo súhrnne počas mesiaca viac ako 10 vyučovacích dní, vyžaduje sa aj predloženie potvrdenia od lekára. Vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti, najmä pri opakovanej neprítomnosti – nepredloženie ospravedlnenia má za následok neospravedlnenú neúčasť.
	10. ospravedlniť neprítomnosť žiaka s vopred známym dôvodom u TU, RŠ.
	11. vyžiadať žiaka písomne z vyučovacieho procesu, v čase vyučovania prevziať žiaka osobne (1. – 9. roč.).
	12. nezverejňovať akúkoľvek komunikáciu medzi školou a zákonnými zástupcami napr. na sociálnych sieťach z dôvodu ochrany osobných údajov.
	13. kontrolovať, či dieťa nenosí do ZŠ nepovolené veci, či je vhodne ošatené, obuté, či dodržiava hygienické normy.
	14. zodpovedať za hygienu dieťaťa, má povinnosť uviesť dieťa do spôsobilosti dieťaťa byť hygienický čistý (odvšivavený, umytý, pravidelne okúpaný, mať veku primeraný odev), dbať na úpravu zovňajšku, tváre, účesu.
	15. rešpektovať, že žiaci ZŠ nepropagujú žiadne nepovolené hnutia, nezdobia sa, nenosia nepovolené predmety, zbrane, fajčiarske potreby, omamné látky, alkohol.

# Článok IVORGANIZÁCIA A DOCHÁDZKA ŽIAKOV DO ŠKOLY

1. Žiaci prichádzajú do triedy najneskôr 10 minút pred začiatkom prvej vyučovacej hodiny.
2. Oneskorené príchody po začiatku vyučovania bez vážneho dôvodu sú narušením vyučovania. Žiaci čakajú pri vstupe do školy na pokyn zodpovedného pracovníka, ktorý ich postupne vpúšťa do vnútra. Za neskoré príchody na vyučovanie má žiak jednu neospravedlnenú hodinu, ak sa v prípade neskorého príchodu nepreukáže lekárskym alebo iným úradným potvrdením. Do triedy bude pustený až po ukončení vyučovacej hodiny.
3. Na prvú alebo popoludňajšie vyučovanie prichádza žiak 5 minút pred jeho začiatkom. Žiaci čakajú na vyučujúceho pred budovou školy, v prípade nepriaznivého počasia v priestore pred vrátnicou.
4. Vo vestibule školy a pred bránou školy pred vyučovaním a po sa žiaci správajú nehlučne, aby nerušili priebeh vyučovania. Odpadky hádžu len do odpadkových nádob, nie mimo, plné ani prázdne prídavky z obedov nenechávajú v priestoroch šatne a neodhadzujú ich ani v okolí školy.
5. Pred vstupom do budovy si žiaci dôkladne očistia obuv, pri skrinkách sa prezujú do zdravotne nezávadnej obuvi. Prezuvkami nemôžu byť športová obuv (tenisky iba na hodiny TV) a prezuvky s čiernou, farebnou podrážkou, ktorá znečisťuje podlahu. . Je povinný udržiavať poriadok a čistotu v šatňových skrinkách a v ich okolí.
6. Žiak v priestoroch školy je prezutý počas celého dopoludňajšieho i popoludňajšieho vyučovania. Na hodinách TV používa športový odev a športovú obuv.
7. Čas pred vyučovaním žiak využíva na opakovanie si učiva, nie na vypracovanie a odpisovanie domácich úloh, ktoré mu boli uložené v predchádzajúcich dňoch.

# Článok VORGANIZÁCIA VYUČOVANIA

1. Vyučovací proces sa riadi platným rozvrhom hodín, ktorý schválilo vedenie školy. Rozvrh hodín je povinný rešpektovať každý žiak, informáciu o rozvrhu hodín získa zákonný zástupca od svojho dieťaťa, respektíve od triedneho učiteľa. Počet hodín v učebnom pláne triedy je povinný pre každého žiaka (povinné i nepovinné predmety).
2. Dopoludňajšie vyučovanie začína od 7:10 hod podľa rozvrhu hodín.
3. Vyučovacia jednotka trvá 45 minút.
4. **Prestávky sú:**
	1. malé - 10 minútové a 5 minútové (po 6. a 7. VH),
	2. veľká po 4. vyuč. hodine - 20 minútová,

|  |  |  |  |
| --- | --- | --- | --- |
| **Vyučovacia hodina** |  **Začiatok hodiny** | **Koniec hodiny**  | **Prestávka** |
| **1.** | 7:10 | 7:55 | 5min |
| **2.** | 8:00 | 8:45 | 10 min |
| **3.** | 8:55 | 9:40 | 10 min |
| **4.** | 9:50 | 10:35 | 20 min |
| **5.** | 10:55 | 11:40 | 10min |
| **6.** | 11:50 | 12:35 | 5 min |
| **7.** | 12:40 | 13:25 | 5 min |
| **8.** | 13:30 | 14:15 | 5 min |
| **9.** | 14:20 | 15:00 | koniec vyučovania |

1. Budova školy je v pracovných dňoch otvorená od 6,30hod pre žiakov navštevujúcich ŠKD a žiakov cestujúcich z okolitých obcí. Ostatní žiaci prichádzajú do školy v čase od 7,30h najneskôr do 7,55h. Povinnosť zamykať a odomykať priestory školy má zodpovedný pracovník podľa rozpisu dozorov, v prípade potreby pani informátorka Na prvú hodinu a na činnosti, ktoré organizuje škola prichádza žiak 10 minút pred jeho začiatkom. Žiaci čakajú na vyučujúceho vo vstupných priestoroch školy alebo na mieste, ktoré im určil učiteľ.
2. Ak žiaci prišli do školy vo väčšom časovom predstihu, zdržiavajú sa pred školou, v čase nepriaznivého počasia vo vestibule školy.
3. Službu pri vchode do školy má prevádzkový pracovník školy, ktorý usmerňuje žiakov a návštevníkov školy.
4. Po skončení vyučovania idú žiaci domov. Zdržiavať sa bez dozoru v budove školy nie je dovolené.
5. Z ŠKD môže žiak odísť len na písomné vyžiadanie zákonného zástupcu, v ostatných prípadoch vychovávateľ odovzdá žiaka zákonnému zástupcovi prostredníctvom službukonajúcej vychovávateľky.
6. Zo školskej akcie môžu žiaci odísť so súhlasom učiteľa po predložení písomného súhlasu zákonného zástupcu.
7. Vyučovací proces je organizovaný v triedach, učebniach, dielňach, telocvični, v školskom areáli.
8. Trieda má pridelené šatňové skrinky, za poriadok v nich a okolo nich sú zodpovední žiaci danej triedy počas celého školského roku.
9. Žiaci sú povinní prezúvať sa, nepoužívať prezuvky s farebnou podrážkou, ktorá znečisťuje podlahu triedy, školy.
10. Na vyučovanie telesnej a športovej výchovy sa žiaci prezúvajú a prezliekajú v šatniach v telovýchovných priestoroch, na 1. stupni podľa pokynov vyučujúceho TSV.
11. Prestávky trávia žiaci vo vyčlenených priestoroch podľa pokynov triednych učiteľov a dozor konajúcich učiteľov. Do sociálnych zariadení nevstupujú s jedlom.
12. Všetky požiadavky voči škole (žiadosti, potvrdenia) predkladajú žiaci triednemu učiteľovi, ten zabezpečí ich vybavenie na vedení školy.
13. Zákonní zástupcovia môžu úradné záležitosti vybavovať denne na sekretariáte školy. Nevyrušujú učiteľov v pracovnej činnosti pri vyučovaní alebo dozore nad žiakmi. Informácie o prospechu a správaní žiakov podáva zákonným zástupcom triedny učiteľ na triednom aktíve, prípadne počas osobnej návštevy zákonného zástupcu v mimo vyučovacom čase.
14. V prípade, že je vyučovanie prerušené anonymným poplašným telefonátom, žiaci zotrvajú s vyučujúcim v určenom priestore. Po obhliadke budovy školy bude vyučovanie pokračovať v zmysle dohodnutých pravidiel a podľa usmernenia policajného útvaru BA- Ružinov.
15. Ak sa zistí páchateľ, alebo spolupáchateľ šírenia poplašnej správy z radov žiakov, žiak bude mať zníženú známku zo správania. Stupeň určí pedagogická rada (3. stupeň, 4. stupeň). Prokurátor určuje poplatok za úhradu služobného výjazdu Polície, policajného stopovacieho služobného psa, výjazd požiarneho zboru, prípadne privolanej záchrannej služby prvej pomoci. Všetky tieto náklady hradí páchateľ, ktorý rozšíril poplašnú správu; v prípade, ak je mladší ako 15 rokov, túto sumu hradí zákonný zástupca.
16. Pri opätovnom porušovaní ŠP žiakom má škola povinnosť spolupracovať s orgánmi činnými v trestnom konaní, s príslušným miestnym úradom podľa trvalého bydliska zákonného zástupcu. Žiak môže byť umiestnený do výchovného zariadenia so súhlasom zákonného zástupcu, alebo pri zanedbaní rodinnej výchovy aj súdom.

# Článok VISAMOSPRÁVA TRIEDY A POVINNOSTI TÝŽDENNÍKOV

1. Triednu samosprávu si zo svojho kolektívu volia žiaci na začiatku školského roka v zložení: predseda, podpredseda, ďalšie funkcie podľa rozhodnutia triedneho učiteľa.
2. **Predseda:**
	1. zastupuje triedu,
	2. pomáha pri organizačno-výchovných úlohách,
	3. pomáha organizovať spoločenskú a športovú činnosť triedy,
	4. pomáha triednemu učiteľovi pri vytváraní dobrých vzťahov medzi žiakmi a učiteľmi,
	5. usmerňuje prácu členov triednej samosprávy,
	6. predkladá požiadavky triednemu učiteľovi,
	7. zodpovedá za poriadok a správanie žiakov,
	8. hlási prípadnú neprítomnosť vyučujúceho na vyučovacej hodine u zástupcu riaditeľa školy po 10 minútach.
3. Podpredseda zastupuje predsedu v jeho neprítomnosti.
4. V každej triede konajú službu dvaja týždenníci, ktorých určuje triedny učiteľ. Ich mená zapíše triedny učiteľ do triednej knihy
5. **Povinnosti týždenníkov sú:**
	1. Pred vyučovaním a počas prestávok sa starajú o čistotu tabule, dopĺňajú kriedu, dohliadajú na poriadok a počas prestávok v súčinnosti s vyučujúcim zabezpečujú vyvetranie triedy.
	2. Ak do piatich minút nepríde vyučujúci, ich povinnosťou je upozorniť na to vedenie školy.
	3. Hlásia neprítomnosť žiakov na začiatku každej vyučovacej hodiny.
	4. Postarať sa o vetranie v triede, poliatie kvetov.
	5. Pri odchode z triedy majú zodpovednosť za zanechanie primeraného poriadku v triede (utretá tabuľa, pozbierané papiere, stoličky vyložené na laviciach zatvorené okná a vodovodné kohútiky, zhasnuté svetlá).
	6. Prinášajú a odnášajú učebné pomôcky podľa pokynov vyučujúcich.
	7. Hlásia triednemu učiteľovi poškodenie inventára triedy a iné možné incidenty.
6. Ak v škole pôsobí žiacky parlament,  zastupuje záujmy žiakov vo vzťahu k riaditeľovi, vedúcim pedagogickým zamestnancom alebo vedúcim odborným zamestnancom a navonok. Žiacky parlament sa okrem iného vyjadruje k podstatným otázkam, návrhom a opatreniam školy v oblasti výchovy a vzdelávania a zároveň sa podieľa na tvorbe a zabezpečení dodržiavania školského poriadku.

# Článok VIISPRÁVANIE SA ŽIAKOV NA VYUČOVANÍ A CEZ PRESTÁVKY

1. Žiak prichádza na vyučovanie a na všetky školské podujatia včas, riadne pripravený, so všetkými učebnými a školskými potrebami, ktoré podľa rozvrhu hodín potrebuje na vyučovanie. Veci potrebné na hodine má pripravené na lavici. Ostatné veci má v taške. Jedlo na lavicu počas vyučovania nevykladá, počas hodiny ju nekonzumuje.
2. Žiak v tichosti očakáva príchod vyučujúceho v triede. V odborných učebniach sa žiak riadi osobitnými pravidlami umiestnenými v učebni a pokynmi vyučujúceho.
3. Žiak na vyučovaní sedí slušne, pozorne sleduje učiteľov výklad i odpovede spolužiakov, svedomite a aktívne pracuje, nenašepkáva, neodpisuje a neruší vyučovanie. Pri skúšaní má žiak učebnice i zošity zatvorené.
4. Ak chce žiak odpovedať, alebo sa vyučujúceho niečo spýtať, hlási sa zdvihnutím ruky. Ak je žiak vyvolaný, postaví sa, stojí vzpriamene, odpovedá nahlas a zreteľne. Sadne si len na pokyn vyučujúceho. Hovoriť bez dovolenia je prejavom neslušnosti. Podobne nezdvorilé je počas vyučovania žuť žuvačku.
5. Ak sa žiak nepripraví na vyučovanie, nemá domácu úlohu alebo učebné pomôcky, ospravedlní sa pred začiatkom hodiny a uvedie dôvod nepripravenosti. Ospravedlnenie počas hodiny vyučujúci nemusí akceptovať.
6. Známky má žiak zapísané v Edupage našej školy. Táto aplikácia slúži na odovzdávanie informácií medzi vyučujúcim a zákonným zástupcom.
7. Žiak môže opustiť triedu alebo určené pracovné miesto len so súhlasom vyučujúceho. Pred opustením triedy žiak urobí vo svojom okolí poriadok. Odpadky patria do koša, stoličky na lavicu.
8. V ŠJ sa žiak správa slušne. Riadi sa pokynmi dozorkonajúcich učiteľov.
9. V prípade opakovaného spania na vyučovacích hodinách bude kontaktovaný zákonný zástupca.
10. Žiak počas prestávky zostáva v triede, pripraví si pomôcky na ďalšiu vyučovaciu hodinu, nadesiatuje sa. Správa sa pokojne, umožní spolužiakom nerušene sa pripraviť na nasledujúcu hodinu. Nevyrušuje hlučným a vyzývavým správaním, nebije sa, nebehá po triede ani po chodbe, neničí z nudy školské zariadenie, nekričí.
11. Žiak sa počas malých prestávok zdržiava mimo triedy iba v nevyhnutných prípadoch. V prípade vyučovania v odbornej učebni čaká na učiteľa v triede alebo na vopred určenom mieste.
12. V čase veľkej prestávky sa žiak zdržiava v triede , v areáli školy, pritom sa správa disciplinovane. V žiadnom prípade nechodí do šatne a neopúšťa budovu školy, alebo areál školy.
13. Ak žiaci trávia veľkú prestávku v areáli školy, žiak nesmie odchádzať mimo areálu školy, mimo asfaltového športového ihriska, nakupovať počas prestávok v okolitých obchodoch a nesmie sa zdržiavať za budovou mimo dohľadu.
14. V priestoroch školy žiaci udržiavajú poriadok. Papiere a odpadky patria do košov. Žiaci sa nezdržiavajú zbytočne na záchodoch, nehádžu smeti a odpadky do záchodových mís, pisoárov a umývadiel. Rešpektujú pokyny dozorkonajúcich učiteľov.
15. Žiaci majú zakázané vykláňať sa z okien a vyhadzovať papiere a iné odpadky. Cez malé prestávky sú zatvorené veľké okná. Veľké okná otvára len vyučujúci.
16. Za poriadok na chodbách po skončení každej prestávky zodpovedajú týždenníci tried, títo zabezpečujú poriadok na určenej chodbe. Po skončení prestávky prejdú po chodbách a pozbierajú odpadky.
17. Po zazvonení na vyučovaciu hodinu žiaci v tichosti očakávajú príchod vyučujúceho. Ak sa vyučujúci v priebehu 10 minút nedostaví na vyučovanie, oznámi predseda triedy túto skutočnosť na sekretariáte riaditeľa školy.
18. Na sekretariát riaditeľa školy môžu ísť žiaci cez veľkú prestávku alebo po vyučovaní. Všetky písomnosti a potvrdenia počas školského roka si žiaci vybavujú prostredníctvom triedneho učiteľa.

#

# Článok VIIISTRAVOVANIE V ŠKOLSKEJ JEDÁLNI

* 1. Školská jedáleň je zariadenie školy na zabezpečenie stravovania žiakov a zamestnancov školy.
	2. Do termínu stanoveného zriaďovateľom školy je potrebné zaplatiť stravné za daný mesiac. Tento termín bude zákonným zástupcom oznámený v prihláške pre stravníka a elektronicky – EduPage.
1. Jedlá sa vydávajú na základe čipu pri výdajovom okienku.
2. **Časový harmonogram podávania jedla v jedálni:**

|  |
| --- |
| **od 11:40 do 14:20 hod.** |

1. Žiaci, ktorí sa nestravujú v školskej jedálni, majú vstup do jedálne zakázaný. V školskej jedálni sa žiaci zdržiavajú len nevyhnutnú dobu na obed. Pri stole sa žiaci správajú kultúrne - nevykrikujú, nerozprávajú nahlas, nenechávajú po sebe odpadky, nesiahajú iným do jedla, udržujú čistotu a nehrajú sa. Ak stravník niečo vyleje alebo rozbije, nahlási to pracovníkom školskej jedálne. Za opakované nevhodné správanie v školskej jedálni sa bude voči žiakom postupovať podľa výchovných opatrení obsiahnutých v školskom poriadku.
2. Ak dieťa ochorie a zákonný zástupca neodhlási dieťa včas zo stravy, môže si obed v prvý deň ochorenia dieťaťa prevziať do obedára v čase od 11.30 hod. do 11.50 hod.

# Článok IXHODNOTENIE A KLASIFIKÁCIA PROSPECHU ŽIAKOV A SPRÁVANIA SA ŽIAKOV

* 1. Hodnotenie žiaka sa v rámci vzdelávania vykonáva podľa úrovne dosiahnutých výsledkov klasifikáciou. Prospech žiaka v jednotlivých vyučovacích predmetoch sa zapisuje do Edupage a klasifikuje sa týmito stupňami:
	2. 1 – výborný
	3. 2 – chválitebný
	4. 3 – dobrý
	5. 4 – dostatočný
	6. 5 – nedostatočný
	7. Žiak má byť v priebehu polroka vyskúšaný z jedného vyučovacieho predmetu s hodinovou dotáciou 1 hodina týždenne minimálne dvakrát. Z vyučovacieho predmetu s hodinovou dotáciou vyššou ako 1 hodina týždenne, má byť žiak v priebehu polroka vyskúšaný minimálne štyrikrát.
	8. Výsledky hodnotenia písomných skúšok, prác a praktických cvičení oznámi vyučujúci žiakovi a predloží k nahliadnutiu najneskôr do 14 dní. Klasifikáciu známok doplní o slovný komentár, v ktorom vysvetlí nedostatky a zdôrazní pozitíva písomnej práce.
	9. Termíny kontrolných písomných prác, ktoré trvajú viac ako 25 minút, vyučujúci konzultuje s triednym učiteľom, ktorý koordinuje plán skúšania. V jednom dni môžu žiaci písať len jednu prácu uvedeného druhu.
	10. Hodnotenie a klasifikácia správania sa žiakov a opatrenia vo výchove.

**Správanie žiaka sa klasifikuje týmito stupňami:**

* + 1. 1 – veľmi dobré
		2. 2 – uspokojivé
		3. 3 – menej uspokojivé
		4. 4 – neuspokojivé
	1. Celkové hodnotenie žiakov

**Celkové hodnotenie žiaka sa na konci prvého a druhého polroka vyjadruje na vysvedčení:**

* + 1. prospel s vyznamenaním
		2. prospel veľmi dobre
		3. prospel
		4. neprospel
	1. Celkové hodnotenie žiaka na konci prvého a druhého polroka vyjadruje výsledky jeho klasifikácie v povinných vyučovacích predmetoch, ktoré sa klasifikujú, a klasifikáciu jeho správania.
	2. Žiak prospel s vyznamenaním, ak ani v jednom povinnom vyučovacom predmete nemá stupeň prospechu horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je hodnotené ako „veľmi dobré“.
	3. Žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných vyučovacích predmetov nemá horší ako 2,0 a jeho správanie je hodnotené ako „veľmi dobré“.
	4. Žiak prospel, ak nemá stupeň prospechu nedostatočný ani v jednom povinnom vyučovacom predmete.
	5. Žiak neprospel, ak má z niektorého povinného vyučovacieho predmetu aj po opravnej skúške stupeň prospechu nedostatočný.
	6. **Žiak môže byť klasifikovaný na základe výsledkov komisionálnej skúšky, ak:**
		1. vykonáva rozdielovú skúšku,
		2. je skúšaný v náhradnom termíne,
		3. má on alebo jeho zákonný zástupca pochybnosti o správnosti klasifikácie v jednotlivých predmetoch prvého a druhého polroka a do 3 pracovných dní odo dňa vydania vysvedčenia požiada riaditeľa školy o preskúšanie. Ak príslušný predmet vyučuje riaditeľ, môže žiak alebo zákonný zástupca žiaka o preskúšanie požiadať orgán miestnej štátnej správy v školstve,
		4. sa preskúšanie koná na podnet riaditeľa školy i v prípade zameškania v jednom klasifikačnom období viac ako 1/3 z odučeného počtu hodín v danom predmete,
		5. vykonáva opravné skúšky,
		6. vykonáva skúšky pri štúdiu podľa individuálneho študijného plánu,
		7. školská inšpekcia zistí nedostatky pri klasifikácii a nariadi komisionálne preskúšanie.
	7. Preskúšať žiaka podľa odseku 9.12 písm. c) možno len vtedy, ak v príslušnom klasifikačnom období ešte nebol z tohto vyučovacieho predmetu hodnotený známkou na základe komisionálnej skúšky.
	8. Zákonný zástupca môže požiadať o vykonanie opravnej skúšky, ak na konci druhého polroka má žiak nedostatočný prospech najviac z dvoch predmetov.
	9. Riaditeľ školy môže nepovoliť žiakovi opravnú skúšku, ak má žiak na konci klasifikačného obdobia zníženú známku zo správania a prospechový priemer horší ako 3,75.
	10. Riaditeľ školy rozhoduje o opakovaní ročníka žiaka na základe posúdenia jeho vzdelávacích výsledkov a dôvodov, ktoré uvedie zákonný zástupca žiaka vo svojej písomnej žiadosti.
	11. Do vyššieho ročníka postupuje žiak po absolvovaní príslušného ročníka vzdelávacieho programu školy okrem žiaka, ktorý bol v celkovom hodnotení hodnotený, že neprospel.

# Článok XOPATRENIA VO VÝCHOVE

* 1. Opatrenia vo výchove sa ukladajú žiakom za opakované a závažné porušenia školského poriadku. Spravidla predchádzajú zníženiu známky zo správania. Každému opatreniu predchádza objektívne prešetrenie previnenia a poklesku.
	2. **Podľa závažnosti previnenia sa ukladá niektoré z týchto opatrení:**
		1. zápis do Poznámok k práci žiakov do Edupage
		2. napomenutie triednym učiteľom a pokarhanie triednym učiteľom,
		3. riaditeľské pokarhanie,
		4. znížená známka zo správania.
	3. Opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku školy. Toto opatrenie predchádza spravidla zníženiu stupňa zo správania.
	4. Podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa.
	5. Pokarhanie od triedneho učiteľa udeľuje triedny učiteľ so súhlasom riaditeľa po prerokovaní v pedagogickej rade. Riaditeľ udeľuje pokarhanie od riaditeľa školy po prerokovaní v pedagogickej rade.
	6. O udelení výchovného opatrenia informuje riaditeľ preukázateľným spôsobom zákonného zástupcu žiaka. Výchovné opatrenie sa zaznamenáva žiakovi do triedneho výkazu alebo katalógového listu žiaka.
	7. Udelenie zníženého stupňa zo správania podľa § 55 ods. 6 písm. c) a d) školského zákona sa odôvodní v triednom výkaze - katalógovom liste žiaka.
	8. Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy alebo školského zariadenia môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca; riaditeľ školy alebo riaditeľ školského zariadenia bezodkladne privolá:
		1. zákonného zástupcu,
		2. zdravotnú pomoc,
		3. policajný zbor.
	9. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam (§ 58 ods. 3 a 4 školského zákona).
	10. Ak sa použije ochranné opatrenie podľa § 58 školského zákona, riaditeľ bezodkladne privolá zákonného zástupcu žiaka, ktorý za žiaka preberá zodpovednosť.
	11. Za neospravedlnené hodiny môžu byť navrhnuté žiakovi výchovné opatrenia znížená známka zo správania. Škola má povinnosť oznámiť zákonných zástupcov žiaka na priestupkové oddelenie obecného úradu obce, v ktorej má trvalý pobyt žiak, pre zanedbávanie povinnej školskej dochádzky.
	12. Na posilnenie disciplíny, za menej závažné, závažnejšie alebo opakované previnenia voči školskému poriadku, zásadám spolunažívania, ľudským právam, mravným normám spoločnosti alebo za narúšanie činnosti kolektívu, možno žiakovi udeliť rôzne stupne napomenutia alebo pokarhania.
	13. Každý neskorý príchod žiaka do školy je zaznačený, za 3 bezdôvodne neskoré príchody na vyučovanie má žiak 1 neospravedlnenú hodinu, za neospravedlnené hodiny môže byť žiakovi navrhnuté výchovné opatrenie, znížená známka zo správania,
		1. **napomenutie triednym učiteľom:**
			1. Za 1 hodinu neospravedlnenej absencie
			2. za jednorazové porušenie vnútorného poriadku školy,
			3. neskorý príchod na vyučovanie (mimo kolízie MHD),
			4. zápis v triednej knihe, poškodenie učebnice,
			5. nevhodná úprava zovňajšku,
			6. neprezúvanie sa v priestoroch školy,
			7. neplnenie povinností týždenníka,
			8. nevhodné správanie sa voči spolužiakovi,
			9. iné menej závažné priestupky podľa posúdenia triedneho učiteľa
		2. **pokarhanie triednym učiteľom:**
			1. za 2-5 hodín neospravedlnenej absencie,
			2. porušenie BOZP pri vyučovaní
			3. za menej závažné porušenia školského poriadku (3 zápisy v triednej knihe, neprezúvanie sa, neúmyselné nevhodné správanie sa voči zamestnancom školy, nenosenie si učebných pomôcok a pod.),
			4. za opätovné porušenie školského poriadku uvedené v bode napomenutie od triedneho učiteľa a po predchádzajúcom napomenutí od triedneho učiteľa,
			5. nenosenie úboru na hodiny telesnej a športovej výchovy a príslušných pomôcok na vyučovanie podľa pokynov vyučujúceho po dvoch upozorneniach príslušným učiteľom,
			6. nerešpektovanie pokynov učiteľov a pracovníkov školy,
			7. opakované neplnenie si týždenníckych povinností,
			8. opakované porušovanie zásad slušného správania sa v školskej jedálni,
			9. svojvoľné opustenie školy počas vyučovacieho dňa,
			10. nevhodné jednorazové správanie sa voči spolužiakom nesúce známky hrubosti, agresivity, ponižovania, šikanovania, kopania.
			11. prejavy vulgárnosti slovom, gestom, písmom alebo obrazom.

Triedny učiteľ udeľuje pokarhanie po prerokovaní a so súhlasom riaditeľa školy.

* + 1. **pokarhanie riaditeľom školy:**
			1. za 6 - 10 hodín neospravedlnenej absencie,
			2. za klamstvo, krádež,
			3. používanie nevhodných predmetov v priestoroch školy a na školských akciách,
			4. za opakujúce sa nevhodné správanie voči žiakom, dospelým, za prejavy šikanovania žiakov školy,
			5. za používanie mobilného telefónu bez vedomia vyučujúceho alebo tr. učiteľa
			6. za viacnásobné menej závažné porušenia alebo za závažný priestupok voči školskému poriadku (5 zápisov v triednej knihe),
			7. podvádzanie s dokladmi na ospravedlnenie neúčasti na vyučovaní alebo na akciách organizovaných školou,
			8. opakované podvádzanie na vyučovaní,
			9. svojvoľné opakované opustenie budovy školy počas vyučovacieho dňa,
			10. požívanie alkoholických nápojov a iných legálnych či nelegálnych drog v priestoroch školy, na školských akciách alebo školských výletoch,
			11. nedovolené zhotovovanie obrazových alebo zvukových záznamov bez vedomia dotknutých osôb,
			12. neúmyselné ublíženie na zdraví,
			13. úmyselné poškodzovanie školského majetku a zariadenia.

Riaditeľ školy udeľuje pokarhanie po prerokovaní v pedagogickej rade.

* + 1. **zníženie známky zo správania na stupeň 2 (uspokojivé):**
			1. za opakované predchádzajúce priestupky,
			2. na návrh triedneho učiteľa za porušenie ŠP,
			3. za 11 – 30 hodín neospravedlnenej absencie,
			4. za útek zo školy v čase vyučovania, akcií školy,
			5. za znemožnenie vyučovacieho procesu sústavným vyrušovaním a nevhodným správaním,
			6. za časté narúšanie priebehu vyučovacej hodiny nenosením učebných pomôcok (učebnice, zošity, športový úbor, výtvarné a rysovacie pomôcky),
			7. za opakujúce sa zápisy v klasifikačnom zázname týkajúce sa správania počas prestávok.
			8. za krádež vecí,
			9. za úmyselné poškodenie inventáru školy v jej interiéri i exteriéri,
			10. za nosenie a prechovávanie tabakových výrobkov, elektronických cigariet a žuvacieho tabaku a výrobkov obsahujúcich alkohol.
			11. za opakované použitie mobilného telefónu bez vedomia vyučujúceho alebo tr. učiteľa
		2. **zníženie známky zo správania na stupeň 3 (menej uspokojivé):**
			1. za opakované predchádzajúce závažné priestupky,
			2. za 31 – 60 hodín neospravedlnenej absencie,
			3. za opakované krádeže,
			4. za úmyselné ublíženie na zdraví,
			5. za šikanovanie a vydieranie,
			6. za vandalizmus,
			7. za odfotografovanie učiteľa, spolužiaka, žiaka, zverejnenie na sociálnych sieťach a za zhotovenie zvukových záznamov a zverejnenie na internete,
			8. za fajčenie tabakových výrobkov, elektronických cigariet, za požívanie žuvacieho tabaku a výrobkov obsahujúcich alkohol.
		3. **zníženie známky zo správania na stupeň 4(neuspokojivé):**
			1. za viac ako 60 hodín neospravedlnenej absencie,
			2. za opakované vyššie uvedené priestupky,
			3. za spáchanie činu, ktorým je ohrozená bezpečnosť a výchova iných žiakov,
			4. za nosenie, prechovávanie, užívanie a šírenie nelegálnych drog a iných omamných látok.
	1. Triedny učiteľ individuálne posudzuje a hodnotí závažnosť priestupku a navrhuje príslušné opatrenia. Kombinácia neospravedlnených hodín a porušovanie školského poriadku sa hodnotí ďalším nasledujúcim stupňom výchovného opatrenia.
	2. Správanie žiaka so špeciálnymi výchovno-vzdelávacími potrebami sa hodnotí v spolupráci so školským podporným tímom, školským špeciálnym pedagógom alebo s odborným zamestnancom, ak v základnej škole pôsobia, alebo so zariadením poradenstva a prevencie.
	3. Opatrenia sa zaznamenávajú do triedneho výkazu. O udelení opatrenia informuje riaditeľ školy preukázateľným spôsobom zákonného zástupcu žiaka.

# Článok XIPOCHVALY A INÉ OCENENIA

* 1. Pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin podľa § 58 školského zákona. Pochvaly sa udeľujú ústne alebo písomne. Škola udeľuje:
		1. pochvalu od vyučujúceho do Poznámok k práci žiakov v Edupage
		2. pochvalu od triedneho učiteľa,
		3. pochvalu od riaditeľa školy,
		4. diplom,
		5. po schválení rodičovskou radou vecnú odmenu.
	2. Najlepších žiakov môže riaditeľ školy navrhnúť na ocenenie zriaďovateľovi školy.
	3. Návrh na udelenie pochvaly alebo iného ocenenia sa prerokuje v pedagogickej rade.
	4. Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ, riaditeľ, môže aj zástupca zriaďovateľa školy alebo zástupca právnickej osoby.
	5. V osobitne odôvodnených prípadoch, najmä za statočný čin, ktorým bol zachránený ľudský život alebo majetok značnej materiálnej hodnoty, môže udeliť žiakovi pochvalu alebo iné ocenenie aj orgán verejnej správy, minister školstva alebo prezident republiky.
	6. Pochvaly a iné ocenenia sa zaznamenávajú do triedneho výkazu - katalógového listu žiaka.
	7. Pri účasti žiakov na rôznych súťažiach a aktivitách školy môže byť žiakom udelené za polročné hodnotiace obdobie nasledovné ocenenie:
		1. pochvala triednym učiteľom,
		2. pochvala riaditeľom školy.
	8. Za vzorné správanie, vzorné plnenie povinností, dlhodobú svedomitú prácu možno udeliť žiakovi pochvalu alebo iné ocenenia.
		1. **pochvala od triedneho učiteľa**:
			1. za výborný prospech,
			2. za vzornú dochádzku do školy,
			3. za reprezentáciu triedy,
			4. za príkladné slušné správanie a utváranie dobrých vzťahov k spolužiakom, ku škole.
		2. **pochvala od riaditeľa školy:**
			1. za výborný prospech,
			2. za vzornú dochádzku,
			3. za úspešnú reprezentáciu školy v súťažiach,
			4. za nezištnú pomoc, príkladné činy,
			5. verejné uznanie inou inštitúciou.

# Článok XIIZAISTENIE BEZPEČNOSTI A OCHRANY ZDRAVIA ŽIAKOV

* 1. Školy a školské zariadenia sú pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinné:
		1. prihliadať na základné fyziologické potreby detí a žiakov,
		2. vytvárať podmienky na zdravý vývin detí a žiakov a na predchádzanie sociálno-patologickým javom (vypracovať prílohu systémových aktivít školy v oblasti prevencie šikanovania a agresivity podľa Metodického usmernenia č. 36/2018 k prevencii a riešeniu šikanovania žiakov v školách a školských zariadeniach),
		3. zaistiť bezpečnosť a ochranu zdravia detí a žiakov,
		4. poskytnúť nevyhnutné informácie na zaistenie bezpečnosti a ochrany zdravia detí a žiakov,
		5. viesť evidenciu školských úrazov detí a žiakov, ku ktorým prišlo počas výchovnovzdelávacieho procesu a pri činnostiach organizovaných školou; pri vzniku školského úrazu vyhotoviť záznam o školskom úraze.
	2. Škola zabezpečuje bezpečnosť niekoľkými spôsobmi, najmä uzamknutím budovy počas vyučovania, fungujúcim kamerovým systémom ošetreným GDPR, každoročným informovaním o únikových východoch školy, o postupe počas evakuácie školy, cvičnými poplachmi zameranými na evakuáciu budovy a iné.
	3. Žiak je povinný dodržiavať všetky pravidlá bezpečného správania sa v škole, chrániť svoje zdravie a zdravie svojich spolužiakov a konať tak, aby nikomu nespôsobil ujmu.
	4. Škola poskytuje potrebné informácie na zabezpečenie bezpečnosti a ochrany zdravia žiakov, zároveň vedie evidenciu školských úrazov, ktoré sa stali počas výchovno-vzdelávacieho procesu a školských aktivít.
	5. Ak žiak utrpí úraz pred vyučovaním, počas výchovno-vzdelávacieho procesu, cez prestávku alebo pri školských aktivitách, musí to ihneď nahlásiť vyučujúcemu, dozor konajúcemu učiteľovi alebo triednemu učiteľovi. Ak to sám nemôže urobiť, požiada o pomoc spolužiaka alebo iného žiaka v jeho blízkosti. O úraze je potrebné spísať záznam.
	6. Ak sa žiak počas vyučovania necíti dobre, okamžite to oznámi vyučujúcemu. Pri úraze alebo nevoľnosti poskytne vyučujúci prvú pomoc, a ak je to potrebné, zabezpečí lekársku pomoc. Zákonný zástupca žiaka bude upovedomený neodkladne, žiak bude uvoľnený a zodpovednosť za neho preberá zákonný zástupca.
	7. Základná škola zabezpečuje dodržiavanie zásad osobnej hygieny a prípadné platné epidemiologické opatrenia.
	8. Prví žiaci, ktorí prídu do triedy, dajú dolu všetky stoličky.
	9. Vypočúvanie žiakov políciou v priestoroch školy sa uskutočňuje len za prítomnosti riaditeľa školy alebo ním poverenej osoby z radov pedagogických pracovníkov. Zákonného zástupcu žiaka budú o vypočúvaní bezodkladne informovať. Hranica právnej zodpovednosti žiaka je podľa zákona 14 rokov.
	10. V záujme bezpečnosti a ochrany zdravia detí učiteľ a výchovný pracovník má právo skontrolovať osobné veci žiaka. Nie je dovolené mať bodné, sečné a strelné zbrane, alkoholické nápoje, cigarety a iné drogy.
	11. Účasť žiaka na športovom výcviku je podmienená predložením potvrdenia od všeobecného lekára pre deti a dorast o zdravotnej spôsobilosti na absolvovanie športového výcviku.
	12. Podrobnosti problematiky bezpečnosti a ochrany zdravia žiakov sú spracované v samostatnom internom riadiacom akte a v smernici o prevencii, vzniku a riešení krízovej situácie v škole – krízový intervenčný plán školy.

# Článok XIIIPEDAGOGICKÝ DOZOR

* 1. Pedagogický dozor nad žiakmi plní funkciu bezpečnostnú a preventívnu. Umožňuje pedagogickým zamestnancom školy alebo školského zariadenia priamy styk so žiakmi a tým aj aktívne, výchovné pôsobenie na žiakov mimo výchovno-vzdelávacieho procesu. Zamestnanci pri pedagogickom dozore sledujú a kontrolujú činnosť žiakov, sú oprávnení dávať im primerané príkazy a poučenia.
	2. Pedagogický dozor nad žiakmi v škole, resp. mimo školy patrí medzi povinnosti pedagogických zamestnancov a zahŕňa sa do ich týždenného pracovného času, nie pedagogického úväzku. Vykonáva sa pri všetkých organizačných formách vyplývajúcich z výchovno-vzdelávacieho procesu, učebných osnov, podujatí organizovaných školou , napr. pri súťažiach, olympiádach, kultúrnych, telovýchovných a športových vystúpeniach a pod. V škole vykonáva učiteľ dozor nad žiakmi pred vyučovaním, cez prestávky, po vyučovaní, pri ostatnej výchovno-vzdelávacej činnosti vyplývajúcej z učebných osnov, pri prechode žiakov do iného určeného miesta, kde sa koná vyučovanie, výchovná činnosť (ihrisko, školská dielňa, pozemok a pod.).
	3. Pri zabezpečovaní dozoru nad žiakmi v škole sa postupuje podľa rozvrhu dozorov, schválených riaditeľom školy ktorý je vyvesený na viditeľnom a dostupnom mieste. Dozor nad žiakmi v škole sa začína 15 minút pred začiatkom predpoludňajšieho vyučovania a končí sa odchodom žiakov zo školy po skončení vyučovania.
	4. Mimo školy vykonáva učiteľ (pedagogický zamestnanec) dozor nad žiakmi pri plaveckom a lyžiarskom výcviku, počas účasti žiakov na súťažiach, resp. pri ich príprave a na iných podujatiach organizovaných školou, pri vychádzke, výlete a exkurzii.

# Článok XIVOCHRANA ŽIAKOV PRED SOCIÁLNO-PATOLOGICKÝMI JAVMI, DISKRIMINÁCIOU A NÁSILÍM

* 1. Škola netoleruje šikanovanie v žiadnych formách, ani v náznakoch. V rámci prevencie vytvára priaznivú klímu, spolupracuje so žiakmi, zamestnancami a zákonnými zástupcami, umožňuje dôverné oznamovanie šikanovania, jasne stanovuje pravidlá správania a sankcie za ich porušovanie, vedie dokumentáciu o riešení prípadov šikanovania a zaisťuje dozor pedagogických zamestnancov počas prestávok, pred vyučovaním, po jeho skončení, a počas záujmovej a mimoškolskej činnosti. Organizuje tiež semináre s odborníkmi pre zamestnancov a zákonných zástupcov a prednášky pre žiakov.
	2. Prísne sa zakazujú všetky formy nenávistného správania, podnecovania k násiliu, ospravedlňovania násilia a terorizmu, propagácie extrémizmu a podnecovania neznášanlivosti (národnostnej, rasovej, etnickej a náboženskej), ako aj všetkých foriem diskriminácie a segregácie.
	3. Pri akýchkoľvek náznakoch záškoláctva, agresívneho správania, šikanovania, fyzického alebo psychického týrania, delikvencie, vydierania, sexuálneho zneužívania a násilia, prejavoch extrémizmu a sympatií k nežiaducim hnutiam sú vyučujúci povinní nahlásiť zistené skutočnosti vedeniu školy. Vedenie školy situáciu okamžite rieši a prijíma adekvátne opatrenia. V odôvodnených prípadoch sa postupuje podľa zákona o priestupkoch a Trestného zákona.
	4. Ak vznikne oprávnené podozrenie z ohrozovania mravného vývinu žiakov, riaditeľ školy je povinný okamžite riešiť problém spolu s triednym učiteľom, zákonnými zástupcami, výchovným poradcom, školským podporným tímom (ak je zriadený) a ďalšími odborníkmi poskytujúcimi poradenstvo a terapiu.
	5. Škola sa riadi internými predpismi týkajúcimi sa krízovej intervencie v súvislosti so šikanovaním a riešením krízových situácií spojených so školskými úrazmi a inými nebezpečnými udalosťami: Smernica č. 36/2018 k prevencii a riešeniu šikanovania detí a žiakov v školách a školských zariadeniach a Metodické usmernenie č. 4/2009-R z 11. februára 2009 o jednotnom postupe pri vzniku školského úrazu a pri evidencii nebezpečných udalostí.

# Článok XVPODROBNOSTI O PODMIENKACH NAKLADANIA S MAJETKOM, KTORÝ ŠKOLA ALEBO ŠKOLSKÉ ZARIADENIE SPRAVUJE

* 1. Žiaci a zamestnanci školy majú povinnosť pristupovať k zariadeniu a majetku školy so všetkou starostlivosťou. Škola poskytuje žiakom učebnice, učebné texty, pracovné zošity (ďalej ako „edukačné publikácie“) a učebné pomôcky do bezplatného užívania na jeden školský rok. Žiak a zákonný zástupca žiaka zodpovedá za edukačné publikácie a učebné pomôcky, ktoré mu škola poskytla do bezplatného užívania. Akékoľvek poškodenie zariadenia a majetku školy spôsobené nedbanlivosťou alebo úmyselne musí byť plne nahradené.
	2. Ak žiak prestupuje do inej školy, je povinný vrátiť všetky učebnice, učebné texty, pracovné zošity a učebné pomôcky, ktoré mu boli poskytnuté na bezplatné používanie.
	3. Výška náhrady za stratu, zničenie alebo poškodenie učebníc v tlačenej podobe alebo edukačných publikácií v elektronickej podobe je určená vyhláškou č. 527/2021 Z. z. o edukačných publikáciách a smernicou Ministerstva školstva, výskumu, vývoja a mládeže Slovenskej republiky č. 46/2023 o edukačných publikáciách.
	4. Stratu, zničenie alebo poškodenie edukačnej publikácie je možné v prípade straty alebo zničenia nahradiť aj zabezpečením totožnej edukačnej publikácie alebo uvedením poškodeného materiálu do stavu vhodného pre ďalšie používanie vo výchovno-vzdelávacom procese.
	5. Žiak zodpovedá za majetok triedy, každé poškodenie ohlási triednemu učiteľovi. Akékoľvek poškodenie z nedbanlivosti alebo úmyselné poškodenie zo strany žiaka je škodou na strane školy. Úhradu tejto škody nahradí v plnej miere zákonný zástupca. Ak sa vinník nezistí, škodu uhradí kolektív triedy.
	6. Spôsobené škody uhradia žiaci, ktorí ich spôsobili.
	7. Žiak má učebnice a zošity riadne zabalené a označené štítkom s menom. Triedny učiteľ na konci šk. roka preberá od žiakov učebnice, posudzuje ich stav a určuje učebnice na vyradenie. Podľa rokov použiteľnosti odpíše percentuálne opotrebovanie učebnice. Pri väčšom opotrebovaní učebnice, jej úmyselnom poškodení triedny učiteľ určí finančnú náhradu, uskutoční výber sumy od žiaka (zákonného zástupcu).
	8. Pri strate učebnice žiak zakúpi novú učebnicu alebo nahradí plnú sumu za učebnicu podľa poslednej ponukovej hodnoty učebníc od vydavateľstva. Vybrané sumy za poškodené a stratené učebnice odovzdá triedny učiteľ za triedu tajomníčke školy najneskôr do 30. júna v bežnom roku. Triedny učiteľ odovzdá vyradené učebnice na odpis pedagogickému zamestnancovi zodpovednému za sklad učebníc.
	9. Žiak má v učebnici zapísané meno v tabuľke o používaní učebnice. V prípade, že žiak vráti na konci školského roka učebnicu, v ktorej chýba tabuľka o používaní knihy, môže triedny učiteľ považovať knihu za odcudzenú.
	10. Zošity žiak udržiava v čistote, nekreslí po obaloch a do textu v knihách, do zošitov nevpisuje žiadne nevhodné poznámky. V zošite má meno na prvej strane.
	11. Žiak šetrí aj ostatné školské pomôcky. Zbytočne neplytvá materiálom (výkresy, papiere, krieda, fixky, farby a pod.), neznečisťuje priestory učební (pracovné stoly, steny, tabuľu, podlahu).
	12. Ak žiak dostane na vyučovaní učebnú pomôcku (kalkulátor, mapy, knihy, slovníky, tablety), vracia ich funkčné a nepoškodené. V opačnom prípade uhradí cenu poškodenej pomôcky.
	13. Každý žiak dostane kľúč od šatňovej skrinky v sume 5€, ktorú musí uhradiť. Danú sumu vyberá triedny učiteľ na začiatku šk. roka. V prípade poškodenia alebo straty kľúču/zámku je žiak povinný uhradiť alikvotnú čiastku.
	14. Ak žiak prestupuje z jednej štátnej školy na druhú, taktiež po ukončení 9. ročníka učebnice a školské potreby odovzdá v ZŠ Kulíškova 8, Bratislava. V prípade nepoškodenej šatňovej skrinky bude žiakovi vrátená suma 5€.

# Článok XVIČIP

Čip žiaka v škole slúži na niekoľko účelov, ktoré zvyšujú efektivitu a bezpečnosť školského prostredia. Medzi hlavné funkcie patria:

* 1. Identifikácia: Čip slúži ako identifikačný preukaz žiaka, čím umožňuje jednoduché a rýchle overenie jeho totožnosti.
	2. Dochádzka: Používa sa na zaznamenávanie príchodov do školy a odchodov žiakov zo školy. Žiaci pri príchode a odchode priložia ČIP k čítačke, ktorá automaticky zaznamená ich prítomnosť.
	3. Stravovanie: ČIP sa požíva na vydanie obeda, čo zrýchľuje a zjednodušuje proces stravovania.
	4. Čip dostane žiak na začiatku školského roka v prvý týždeň školského vyučovania. Žiak má povinnosť nosiť čip každý deň do školy.
	5. V prípade zabudnutia si čipu bude toto zaevidované do knihy záznamov pri vstupe žiaka do budovy školy.

# Článok XVIIPRIJÍMANIE NÁVŠTEV

* 1. Zákonný zástupca si termín stretnutia s riaditeľom alebo vyučujúcim dohodne telefonicky, pri odovzdávaní dieťaťa/žiaka vopred. Do budovy vstupuje hlavným vstupom (hlavný vstup je označený štátnym symbolom a názvom školy.) Zákonný zástupca smie vstupovať bez sprievodu len do priestorov nato vyhradených pre návštevy školy. Do ostatných priestorov je povolený vstup len so súhlasom riaditeľa, resp. v sprievode zamestnanca školy. Pokiaľ má návštevu zamestnanec, je povinný požiadať o súhlas riaditeľa školy a dohodnúť s ním podmienky, za ktorých sa návšteva môže realizovať. Bez súhlasu riaditeľa nie je povolený vstup do priestorov školy nezamestnaným osobám. Pohyb cudzích osôb v priestoroch školy je povolený len v sprievode zamestnanca školy.
	2. V rámci bezpečnosti a ochrany detí a majetku sú zamestnanci a zákonní zástupcovia zodpovední za zatváranie vchodových dverí, bránok a nevpúšťanie do budovy podozrivých a neznámych osôb. Pri podozrení sú povinní upozorniť riaditeľa školy.
	3. Osobné veci si zamestnanci odkladajú na uzamykateľné miesto.
	4. Pri odchode z triedy je učiteľ povinný skontrolovať uzatvorenie okien a dverí.
	5. Po ukončení prevádzky je poverený prevádzkový zamestnanec povinný prekontrolovať všetky priestory a uzamknúť vstupy a bránky.

# ČLÁNOK XVIIIPODÁVANIE SŤAŽNOSTÍ

* 1. Zákonný zástupca má právo v prípade poškodenia práv jeho dieťaťa, resp. pri nedodržaní pracovných povinností zo strany zamestnanca školy podať sťažnosť. Sťažnosť je možné podať písomne, resp. ústne s vykonaním písomného záznamu riaditeľom školy. Riaditeľ je povinný sťažnosť zaevidovať v zošite „evidencia sťažností, návrhov a podnetov“ a sťažnosť, návrh alebo podnet riadne prešetriť, zvážiť opodstatnenosť a prijať opatrenia na odstránenie nedostatkov.
	2. Zákonný zástupca berie na vedomie, že sťažnosť nebude riešiť v prítomnosti detí, jeho prejav bude bez zbytočných emócií tak, aby neprišlo k nežiaducim vplyvom na detskú psychiku. Interný predpis na postup pri podávaní sťažností je verejne prístupný v každej triede.

# Článok XIXPRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI ZAMESTNANCAMI A ĎALŠÍMI ZAMESTNANCAMI ŠKOLY

* 1. Vzájomné vzťahy všetkých účastníkov vzdelávania a osôb, ktorých sa tento školský poriadok týka, sú založené na úcte, rešpekte, názorovej znášanlivosti, solidarite a dôstojnosti.
	2. Žiak sa správa ku všetkým zamestnancom školy úctivo a zdvorilo, pričom zamestnanci školy rešpektujú dôstojnosť žiaka.
	3. Žiak dodržiava pokyny všetkých zamestnancov školy.
	4. Výkon práv a povinností vyplývajúcich zo školského poriadku musí byť v súlade s dobrými mravmi. Tieto práva a povinnosti nesmú byť zneužívané na škodu druhého.
	5. Žiak nesmie byť postihovaný za podanie sťažnosti na iného žiaka, pedagogického zamestnanca alebo iného zamestnanca školy.
	6. Výkonom práv žiaka so špeciálnymi výchovno-vzdelávacími potrebami nesmú byť obmedzené práva ostatných žiakov, ktorí sú účastníkmi výchovy a vzdelávania.
	7. Pedagogický zamestnanec je povinný chrániť a rešpektovať práva žiaka a jeho zákonného zástupcu, zachovávať mlčanlivosť a chrániť osobné údaje o zdravotnom stave žiakov a výsledkoch odborných vyšetrení, s ktorými prišiel do styku. Rešpektuje individuálne výchovno-vzdelávacie potreby žiaka a aktívne spolupracuje so zákonným zástupcom žiaka. Pedagogický a odborný zamestnanec vykonáva svoju činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu. Vedie žiakov k dodržiavaniu hygienických zásad a zásad bezpečnej práce, poskytuje žiakom a zákonným zástupcom poradenstvo alebo odbornú pomoc spojenú s výchovou a vzdelávaním a pravidelne informuje žiaka alebo jeho zákonného zástupcu o priebehu a výsledkoch výchovy a vzdelávania.
	8. Pedagogickí a odborní zamestnanci sa riadia Etickým kódexom pedagogických zamestnancov a odborných zamestnancov, ktorý je zverejnený na webovej stránke MŠVVaŠ SR (https://www.minedu.sk/eticky-kodex-pedagogickych-zamestnancov-a-odbornych-zamestnancov/ alebo https://www.minedu.sk/data/att/15445.pdf).
		1. Škola priebežne informuje zákonných zástupcov o prospechu a správaní žiaka.

# Článok XXENVIROMENTÁLNA ZODPOVEDNOSŤ A UDRŽATEĽNOSŤ ŠKOLY

* 1. Škola sa zaväzuje podporovať environmentálne zodpovedné správanie u všetkých členov školskej komunity, vrátane žiakov, zamestnancov a zákonných zástupcov.
	2. V škole je povinné triedenie odpadu. Za týmto účelom škola poskytuje kontajnery na triedený zber papiera, plastov, skla a biologického odpadu. Žiaci a zamestnanci sú povinní dodržiavať pravidlá triedenia odpadu a pravidelne kontrolovať, či odpad neobsahuje nepatričné materiály.
	3. Škola prijíma opatrenia na znižovanie spotreby energie a vody, vrátane používania energeticky úsporných zariadení a technológií. Žiaci a zamestnanci sú povzbudzovaní k vypínaniu svetiel, elektronických zariadení a šetreniu vody po skončení činností.
	4. Ak je potrebné používať papierové materiály, preferuje sa obojstranná tlač a recyklovaný papier.
	5. Škola pravidelne organizuje environmentálne vzdelávacie programy, projekty a workshopy s cieľom zvýšiť povedomie o ochrane životného prostredia. Škola taktiež spolupracuje s miestnymi komunitami, organizáciami a inštitúciami na projektoch, ktoré podporujú ochranu životného prostredia a zároveň motivuje žiakov zúčastňovať sa na environmentálnych súťažiach a projektoch, ktoré podporujú udržateľný rozvoj.

# ZÁVEREČNÉ USTANOVENIA

* 1. Každý zamestnanec a zákonný zástupca je povinný svojim podpisom potvrdiť, že sa bude riadiť školským poriadkom školy.
	2. Porušenie školského poriadku zamestnancami školy bude kvalifikované ako závažné porušenie pracovnej disciplíny.
	3. V prípade žiakov a ich zákonných zástupcov môže riaditeľ školy vydať rozhodnutie o predčasnom ukončení dochádzky.
	4. Zmeny v školskom poriadku musia byť prerokované v pedagogickej rade a rade školy vo forme číslovaných dodatkov.
	5. Školský poriadok je zverejnený pre žiakov, zamestnancov a zákonných zástupcov vo v každej triede, v kancelárii zástupcu riaditeľa školy, v zborovni, v kancelárii riaditeľa a v elektronickej forme na webovej adrese školy:

|  |
| --- |
|  **http://www.zskuliskova.sk/** |
|  |

* 1. Vydaním školského poriadku sa ruší predchádzajúci školský poriadok vrátane všetkých jeho dodatkov.

|  |  |
| --- | --- |
| V Bratislave, dňa  | ...................................................................... |
|  | Mgr. Sylvia Leškováriaditeľka školy |
|  |  |

**Dodatok č. 1 ku školskému poriadku**

**Základná škola, Kulíškova 8, Bratislava**

**Kulíškova 8, Bratislava, 82108**

***Pravidlá používania mobilného telefónu alebo odborného osobného zariadenia elektronickej komunikácie***

Predmetom Dodatku č. 1 ku Školskému poriadku (ďalej len ako „Dodatok“) je nevyhnutná úprava pôvodného Školského poriadku schváleného dňa 17.09.2024 (ďalej len ako „**Smernica**“) z dôvodu prijatých legislatívnych zmien.

Dodatok je prijatý s cieľom prijať a dodržiavať aktuálne zákonné požiadavky a zabezpečiť tak plynulý chod školy.

**§ 151a**

„Pravidlá používania mobilného telefónu alebo obdobného osobného zariadenia elektronickej komunikácie

(1) V základných školách a v prvom až štvrtom ročníku osemročného vzdelávacieho programu

 strednej školy sa používanie mobilného telefónu alebo obdobného osobného zariadenia

 elektronickej komunikácie (ďalej len „komunikačný prostriedok“) okrem zariadenia vo

 vlastníctve alebo správe školy počas školského vyučovania zakazuje

 a) žiakom prvého až tretieho ročníka základnej školy,

 b) žiakom štvrtého až deviateho ročníka základnej školy a žiakom prvého až štvrtého ročníka

 osemročného vzdelávacieho programu strednej školy okrem prípadov, ak používanie

 komunikačného prostriedku v týchto ročníkoch na účel výchovy a vzdelávania prispieva k

 napĺňaniu vzdelávacích štandardov štátneho vzdelávacieho programu, alebo ak jeho

 používanie na účel výchovy a vzdelávania vo vyučovacom predmete povolí učiteľ

 príslušného vyučovacieho predmetu.

(2) Zákaz podľa odseku 1 sa nevzťahuje na žiakov so zdravotným znevýhodnením

 používajúcich komunikačný prostriedok na účely súvisiace so zdravotným znevýhodnením.

(3) Ak žiak použije komunikačný prostriedok v rozpore s odsekom 1, môže mu škola

 komunikačný prostriedok dočasne odobrať. Podrobnosti dočasného odobratia

 komunikačného prostriedku upraví školský poriadok.

(4) Podmienky používania komunikačného prostriedku počas aktivít organizovaných školou

 mimo školského vyučovania upraví školský poriadok.

**“ Úprava v školskom poriadku:**

 **Žiaci 1.- 3.ročníka majú vypnuté mobilné telefóny uložené** v školskej taške alebo v šatňovej skrinke.

Používať ich môžu až po skončení vyučovania a ŠKD.

**Žiaci 4.- 9. ročníka odovzdajú vypnutý mobilný telefón v kmeňovej triede**.

Mobilný telefón je odovzdaný (triednemu) učiteľovi pred prvou vyučovacou hodinou v kmeňovej triede, pričom takto zozbierané mobilné telefóny budú odložené do odkladacieho priestoru na to určeného. Odkladací priestor - drevená priehradka bude uzamknutý učiteľom v skrinke, popr. v kabinete učiteľa. Mobilné telefóny budú vrátené žiakom po skončení vyučovania.

**I. Zásady výnimiek používania mobilných telefónov pre deti so zdravotným**

 **znevýhodnením**

Podľa § 151a, odsek 2 sa regulácia používania mobilných telefónov nevzťahuje na žiakov so zdravotným znevýhodnením na účely súvisiace so zdravotným znevýhodnením. Pre udelenie tejto výnimky nie je potrebné iné, dodatočné potvrdenie o zdravotnom znevýhodnením.

„Účely súvisiace so zdravotným znevýhodnením“ zahŕňajú využívanie komunikačných prostriedkov, ktoré podporujú vzdelávanie, adaptáciu a začlenenie žiakov s cieľom prekonávať špecifické obmedzenia vyplývajúce z ich zdravotného znevýhodnenia. Tieto prostriedky môžu slúžiť na sprostredkovanie učebných materiálov, náhradné formy komunikácie či pomôcok pre lepšie zvládanie výučby a adaptácie v školskom prostredí, ako aj na zdravotné potreby súvisiace s denným režimom žiaka (napr. monitorovanie pri diabetes mellitus a.i. analogické situácie). Dôležitou zásadou je, aby používanie komunikačných prostriedkov slúžilo na zabezpečenie rovnakých príležitostí pre vzdelávanie a sociálne začlenenie žiakov so zdravotným znevýhodnením, pričom neprimerané alebo nadmerné využívanie týchto prostriedkov môže byť považované za nevhodné. Ide teda o podporu nevyhnutných aktivít, ktoré majú preukázateľne pozitívny vplyv na zvládanie výziev vyplývajúcich zo zdravotného stavu žiaka.

**II. Zásady výnimiek používania mobilných telefónov v školách na edukatívne účely na**

 **hodinách.**

Zákon podľa § 151a, osek 1, udeľuje výnimku regulácie používania mobilných telefónov okrem zariadenia vo vlastníctve alebo správe školy pre edukatívne účely:

• žiakom 4. až 9. ročníka základnej školy a žiakom 1. až 4. ročníka osemročného vzdelávacieho programu strednej školy okrem prípadov, ak používanie komunikačného prostriedku v týchto ročníkoch na účel výchovy a vzdelávania prispieva k napĺňaniu cieľov štátneho vzdelávacieho programu, alebo ak jeho používanie na účel výchovy a vzdelávania vo vyučovacom predmete povolí učiteľ príslušného vyučovacieho predmetu. Žiakom je v súlade so štátnym vzdelávacím programom alebo v súlade s plánovaným využitím mobilných telefónov pre účely výchovy a vzdelávania vopred komunikované, že počas tohto času môžu zariadenie používať výlučne v súlade s pokynmi učiteľa, pričom po skončení sa vrátia do zvoleného režimu regulácie.

**Dodatok č. 2 ku školskému poriadku**

**Základná škola, Kulíškova 8, Bratislava**

**Kulíškova 8, Bratislava, 82108**

***Prevencia a riešenie šikanovania detí a žiakov v školách***

***a školských zariadeniach***

Predmetom Dodatku č. 2 ku Školskému poriadku (ďalej len ako „Dodatok“) je nevyhnutná úprava pôvodného Školského poriadku schváleného dňa 17.09.2024 (ďalej len ako „**Smernica**“) z dôvodu prijatých legislatívnych zmien.

Dodatok je prijatý s cieľom prijať a dodržiavať aktuálne zákonné požiadavky a zabezpečiť tak plynulý chod školy.

Doplnená Smernica č.1/2025 vydaná Ministerstvom školstva k prevencii a riešeniu šikanovania detí a žiakov v školách a školských zariadeniach, na základe ktorej sme pridali opatrenia na riešenie šikanovania. Táto Smernica nadobudla účinnosť od 1.2.2025.

Opatrenia na riešenie šikanovania a nápravu jeho dôsledkov:

Škola zabezpečí intervenciu podporného tímu so šikanujúcim za prítomnosti zákonného zástupcu, v prípade ak zákonný zástupca dá preukázateľný súhlas nemusí byť prítomný.

Podľa potreby môže riaditeľ školy uložiť, opatrenie vo výchove, a taktiež znížiť známku zo správania.

Vo vzťahu k šikanovanému riaditeľ školy alebo poverený pedagogický zamestnanec

(psychológ, výchovný poradca) zabezpečí vhodné podmienky na psychickú bezpečnosť šikanovaného , zabezpečí mu psychologickú pomoc a podporu.

Zabezpečí skupinové aktivity, ktorých cieľom je smerovania žiakov k pozitívnym postojom a hodnotám a k rozvíjaniu schopnosti identifikovať sociálno-patologické javy primerane ich veku, najmä v rámci realizácie preventívnych programov, triednických hodín, vyučovania prierezových tém ako aj výchovných koncertov.

**Dodatok č. 3 ku školskému poriadku**

**Základná škola, Kulíškova 8, Bratislava**

**Kulíškova 8, Bratislava, 82108**

*Štandardy dodržiavania zákazu segregácie vo výchove*

*a vzdelávaní*

Predmetom Dodatku č. 3 ku Školskému poriadku (ďalej len ako „Dodatok“) je nevyhnutná úprava pôvodného Školského poriadku schváleného dňa 17.09.2024 (ďalej len ako „**Smernica**“) z dôvodu prijatých legislatívnych zmien.

Dodatok je prijatý s cieľom prijať a dodržiavať aktuálne zákonné požiadavky a zabezpečiť tak plynulý chod školy.

* + - 1. ***Štandardy dodržiavania zákazu segregácie vo výchove a vzdelávaní***
	1. *Pri dodržiavaní zákazu segregácie vo výchove a vzdelávaní škola postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.*
1. *Štandardy sú* ***základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách****. Vychádzajú z ustanovení Dohovoru o právach dieťaťa:*
	1. *Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.*
	2. *Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.*
	3. *Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.*
	4. *Článok 29 ods. 1: Výchova a vzdelávanie dieťaťa má smerovať k:*
2. *rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;*
3. *rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;*
4. *rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram*
5. *príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;*
6. *rozvíjaniu úcty k prírodnému prostrediu.”[[1]](#footnote-1)*
7. *Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.[[2]](#footnote-2)*
8. *Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“[[3]](#footnote-3). Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu (2a viď pozn. pod čiarou č. 4) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná (2b viď poznámka pod čiarou č. 4) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“[[4]](#footnote-4)*
9. *Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):*
	1. *výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,*
	2. *prevádzka a vnútorný režim školy,*
	3. *podmienky na zaistenie bezpečnosti a ochrany zdravia detí a žiakov a ich ochrany pred sociálno- patologickými javmi, diskrimináciou alebo násilím,*
	4. *podmienky nakladania s majetkom, ktorý škola spravuje, ak tak rozhodne zriaďovateľ.*
10. *Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.*
	1. ***Štandardy postojov a hodnôt***
		1. *Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi.*
		2. *Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru.[[5]](#footnote-5) Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:*
			1. *Zaobchádzať so všetkými ľuďmi bez rozdielu s rešpektom,*
			2. *Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.*
			3. *Vyjadrovať druhým ľuďom uznanie ako rovnocenným ľudským bytostiam.*
			4. *Rešpektovať ľudí rôzneho vierovyznania.*
			5. *Rešpektovať ľudí, ktorí majú odlišné politické názory.*
			6. *Prejavovať záujem spoznať presvedčenia, hodnoty, tradície a pohľady druhých ľudí na svet.*
			7. *Dávať priestor druhým ľuďom na vyjadrenie sa.*
			8. *Preukázať prebratie zodpovednosti za svoje skutky.*
			9. *Ospravedlniť sa, pokiaľ niekomu ublížim.*
			10. *Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.*
	2. ***Štandardy vyplývajúce z definície segregácie vo výchove a vzdelávaní:***
		1. *Škola pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR[[6]](#footnote-6).*
			1. ***Štandardy priestorovej desegregácie:***
				1. *Do všetkých priestorov školy, určených pre žiakov, je umožnený rovný (nediskriminačný) prístup všetkým žiakom. Škola nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.[[7]](#footnote-7)*
				2. *Škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno- vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.*
				3. *Ak má škola v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov týchto skupín.*
	3. ***Štandardy organizačnej desegregácie:***
		1. *Škola má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov.[[8]](#footnote-8)*
		2. *Všetky skupiny žiakov školy majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program,[[9]](#footnote-9) individuálny učebný plán[[10]](#footnote-10) alebo poskytnuté podporné opatrenia[[11]](#footnote-11).*
		3. *Všetky skupiny žiakov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.*
		4. *Škola je povinná využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole.[[12]](#footnote-12) Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.*
	4. ***Štandardy sociálnej desegregácie***
		1. *Škola využíva potrebné a dostupné inkluzívne podporné opatrenia na podporu sociálneho začlenenia žiakov a vytváranie pozitívnej podporujúcej sociálnej klímy v škole, ktorá prispieva k destigmatizácii a odstraňovaniu stereotypov a predsudkov.*
		2. *Škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy, medzi žiakmi ako aj rodičmi.*
		3. *Škola prijíma, vzdeláva a vychováva všetky skupiny žiakov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.*
		4. *V škole neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov na základe akéhokoľvek chráneného dôvodu uvedeného v antidiskriminačnom zákone.*
		5. *Škola umožňuje všetkým skupinám žiakov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole sprostredkované, a aktívne ich k tomu motivuje a podporuje.*
		6. *Škola pri hodnotení žiakov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.“*

Tento Dodatok je neoddeliteľnou súčasťou Školského poriadku zo dňa 16.09.2024 a nadobúda účinnosť dňa **25.02.2025.**

 Zákon č. 460/1992 Zb. Ústava SR v znení neskorších predpisov, - Zákon č. 40/1964 Zb. občiansky zákonník v znení neskorších predpisov (ďalej len „Občiansky zákonník“), - Zákon č. 372/1990 Zb. o priestupkoch v znení neskorších predpisov (ďalej „Zákon o priestupkoch“), - Zákon č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (ďalej len „Zákon o ochrane pred zneužívaním alkoholických nápojov“) - Zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „Zákon o štátnej správe v školstve a školskej samospráve“), - Zákon č. 377/2004 Z.z. o ochrane nefajčiarov a o zmene a doplnení niektorých zákonov v znení neskorších prepisov (ďalej len „Zákon o ochrane nefajčiarov“), - Zákon č. 36/2005 Z.z. o rodine a o zmene a doplnení niektorých zákonov v znení neskorších prepisov (ďalej len „Zákon o rodine“), - Zákon č. 300/2005 Z.z. Trestný zákon v znení neskorších predpisov (ďalej len Trestný zákon), - Zákon č. 305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, - Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „Školský zákon“), Zákon č. 61/2015 Z.z. o odbornom vzdelávaní a príprave a o zmene doplnení niektorých zákonov v znení neskorších predpisov (ďalej len „Zákon o odbornom vzdelávaní a príprave“), Zákon č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „Zákon o pedagogických zamestnancoch“), Vyhláška MŠ SR č. 231/2009 Z. z. o podrobnostiach o organizácii školského roka na základných školách, na stredných školách, na základných umeleckých školách, na praktických školách, na odborných učilištiach a na jazykových školách v znení neskorších predpisov (ďalej len „Vyhláška o organizácii školského roka“), Vyhláška č. 207/2016 Z.z. ktorou sa ustanovujú podrobnosti výkonu rozhodnutia vo veciach maloletých, Vyhláška č. 103/2018 Z.z. o sociálnoprávnej ochrane detí a o sociálnej kuratele, ktorou sa ustanovujú niektoré ustanovenia zákona č. 305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, Vyhláška č. 224/2022 Z.z. o strednej škole (ďalej len „Vyhláška o strednej škole“),

Metodický pokyn Ministerstva školstva, vedy, výskumu a športu Slovenskej republiky (ďalej len „MŠ SR“) na hodnotenie žiakov v strednej škole č.: 2011 -3533/8039-1-922 zo dňa 21.5.2011, Smernica MŠ SR č. 36/2018 zo dňa 1.9.2018 ev. č.: 2018/6049-1-12AA účinná od 1.9.2018 k prevencii a riešeniu šikanovania žiakov v školách a školských zariadeniach, Usmernenie MŠ SR k súhrnnému hodnoteniu žiakov stredných škôl zo dňa 26.1.2022, Dohovor o právach dieťaťa prijatý dňa 20.11.1989 na Valnom zhromaždení Organizácie spojených národov, Deklarácia práv dieťaťa vyhlásená rezolúciou Valného zhromaždenia č. 1386 (XIV) z 20. novembra 1989, Dohovor Rady Európy o ochrane detí pred sexuálnym vykorisťovaním a sexuálnym zneužívaním ratifikovaný Národnou radou SR dňa 1.3.2016, vyhláška č. 325/2008 Z.z. o školských zariadeniach výchovného poradenstva

1. *Dohovor o právach dieťaťa (OSN, 1989) In* [*Oznámenie Ministerstva zahraničných vecí Slovenskej republiky č. 104/1991 Z. z.*](https://www.slov-lex.sk/ezbierky/pravne-predpisy/SK/ZZ/1991/104/) [↑](#footnote-ref-1)
2. [*Metodická príručka desegregácie vo výchove a vzdelávaní*](https://www.minedu.sk/data/att/71e/30599.332e7e.pdf) *(MŠVVaŠ SR, 2023)* [↑](#footnote-ref-2)
3. [*§ 3 písm. f) zákona č. 245/2008 Z. z. (školský zákon)*](https://www.slov-lex.sk/pravne-predpisy/SK/ZZ/2008/245/20230901#paragraf-3.pismeno-f) [↑](#footnote-ref-3)
4. *§ 2 písm. ai) zákona č. 245/2008 Z. z. (školský zákon) – účinnosť nadobúda 1. 1. 2025. Poznámky pod čiarou k odkazom 2a a 2b znejú: „2a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 2b) Dohovor proti diskriminácii vo vzdelávaní (Oznámenie Ministerstva zahraničných vecí a európskych záležitostí Slovenskej republiky č. 276/2024 Z. z.).Dohovor o právach osôb so zdravotným postihnutím (Oznámenie Ministerstva zahraničných vecí Slovenskej republiky č. 317/2010 Z. z.).“* [↑](#footnote-ref-4)
5. [*Referenčný rámec kompetencií pre demokratickú kultúru*](https://rm.coe.int/reference-framework-vol2-slovak-final/168098f7df) *bol vytvorený v roku 2018 Radou Európy, ktorej členským štátom je od roku 1993 aj SR. Pre SR má status odporúčania pri vytváraní vzdelávacích stratégií a metodík na podporu demokratickej kultúry, ľudských práv a sociálnych kompetencií* [↑](#footnote-ref-5)
6. [*Metodická príručka desegregácie vo výchove a vzdelávaní*](https://www.minedu.sk/data/att/71e/30599.332e7e.pdf) *(MŠVVaŠ SR, 2023)* [↑](#footnote-ref-6)
7. *Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“* [*§ 2 ods. 1 zákona č. 365/2004 Z. z.*](https://www.slov-lex.sk/pravne-predpisy/SK/ZZ/2004/365/#paragraf-2) [↑](#footnote-ref-7)
8. [*§ 2 ods. 1 zákona č. 365/2004 Z. z. (antidiskriminačný zákon)*](https://www.slov-lex.sk/pravne-predpisy/SK/ZZ/2004/365/#paragraf-2) [↑](#footnote-ref-8)
9. § 7a zákona č. 245/2008 Z. z. (školský zákon) [↑](#footnote-ref-9)
10. [*§ 26 zákona č. 245/2008 Z. z. (školský zákon)*](https://www.slov-lex.sk/ezbierky-fe/pravne-predpisy/SK/ZZ/2008/245/#paragraf-26) [↑](#footnote-ref-10)
11. [*§ 145a zákona č. 245/2008 Z. z. (školský zákon)*](https://www.slov-lex.sk/ezbierky-fe/pravne-predpisy/SK/ZZ/2008/245/#paragraf-145a) [↑](#footnote-ref-11)
12. *Podrobné informácie ku krízovým udalostiam na školách sú dostupné* [*na webovom sídle ministerstva.*](https://www.minedu.sk/krizove-udalosti-na-skolach/) [↑](#footnote-ref-12)